
REFERAT
Privind participarea Consiliului Local în calitate de coorganizator al manifestarii „Pantheon Banatean- Academicienii”, organizata de Asociatia Culturala Constantin Brancusi

Asociatia Culturala Constantin Brancusi din Timisoara  a depus solicitarea nr SC2006- 000574/ 13.01.06 privind manifestarea „Pantheon Banatean- Academicienii”, care va avea loc in perioada  20 mai 2006.
         Proiectul isi propune evidentierea contributiei deosebite in cultura, invatamant, stiinta si tehnica adusa de valorosii intelectuali banateni, membrii ai Academiei Romane, inca din secolul al XIX-lea, lansarea unui numar special al revistei „Coloana Infinitului” si editarea unui dictionar al Academicienilor Banateni. Manifestarea cuprinde un simpozion care va scoate in evidenta activitatea deosebita a numerosilor academicieni din Banat , precum si editarea unor materiale in acest sens (invitatii, afise) si se va realiza si un site al academicienilor banateni. 
         Propunem, în conformitate cu prevederile art.38, lit. (d) şi (p) şi art. 46 din legea nr.215/ 2001 privind administraţia publică locală, precum şi în conformitate cu OUG nr. 45/2003 privind Finanţele publice locale, sprijinirea acestei manifestări cu suma de 1.500 RON, din cap.67.02. „Cultură, recreere şi religie” (67.02.50 Altele ).
Detalii referitoare la această manifestare se află în materialul anexat.  
Proiectul are acordul Comisiei de cultură, învăţământ, turism, sport şi culte din cadrul Consiliului Local si a fost inclus în programul de proiecte finantate de la bugetul local in 2006.   

